ซิตี้ฮันเตอร์
ซิตี้ฮันเตอร์ () เป็นการ์ตูนญี่ปุ่นเรื่องและภาพโดย ซึกาสะ โฮโจ ตีพิมพ์ในประเทศญี่ปุ่นโดยสำนักพิมพ์ชูเอชะ ตีพิมพ์ในประเทศไทยโดยสำนักพิมพ์สยามอินเตอร์คอมิกส์ รวม 35 เล่ม ส่วนเล่มที่ถูกตีพิมพ์อีกครั้งในรูปแบบเวอร์ชันฉบับสมบูรณ์ (Complete Edition) มี 32 เล่มกับเล่มพิเศษ illustration อีก 3 เล่มก็คือ illustration X, illustration Y และ illustration Z รวมทั้งหมด 35 เล่มของเวอร์ชันฉบับสมบูรณ์ ต่อมาถูกนำมาทำเป็นแอนิเมชันซีรีส์ โดยซันไรส์ ในปีพ.ศ. 2530 - พ.ศ. 2531 จำนวน 51 ตอน, ในปี พ.ศ. 2531 - พ.ศ. 2532 จำนวน 63 ตอน, ในปี พ.ศ. 2532 - พ.ศ. 2533 จำนวน 13 ตอน และในปี พ.ศ. 2534 จำนวน 13 ตอน ทำเป็นอะนิเมะฟิล์มและตอนพิเศษจำนวน 4 ตอนก็คือ City Hunter .357 Magnum ในปีพ.ศ. 2532"อะนิเมะฟิล์ม", City Hunter The Secret Service ในปีพ.ศ. 2539"ตอนพิเศษ", City Hunter The Motion Picture ในปีพ.ศ. 2540"ตอนพิเศษ" และ City Hunter Death of the Vicious Criminal Ryo Saeba (Death of Evil Ryo Saeba) ในปี พ.ศ. 2542 "ตอนพิเศษ" และทำเป็นโอวีเอจำนวน 2 ตอนในปีพ.ศ. 2533 ก็คือ City Hunter Bay City Wars และ City Hunter Million Dollar Conspiracy
สิบสองหางออนไลน์
ในวันที่ 3 พฤศจิกายน พ.ศ. 2559 เวลาประมาณ 9โมงเช้า ตามเวลาประเทศไทย ทางเพจHero Rangers : ฮีโร่ เรนเจอร์ส ซึ่งเป็นเพจการตลาดของ i Digital Connect Co., Ltd. ได้ทำการประกาศว่า จะปิดเซิฟเวอร์เกมของ 12หางออนไลน์ ซึ่งส่งผลทำให้แฟน ๆ ของเกมช็อคและเสียใจเป็นอย่างยิ่ง และทีมงานได้จัดกิจกรรม 12Tails Memories และ กระทงระเบิดกระจาย ส่งท้าย ก่อนที่ตัวเกมจะถูกปิดลง ในวันที่ 29 ธันวาคม พ.ศ. 2559 เวลาประมาณ 23 นาฬิกา 58 นาที ตามเวลาประเทศไทย
เอกราช บรรดาศักดิ์ และทีมงานไทยคอมิกส์ สังกัดสำนักพิมพ์วิบูลกิจ ดัดแปลงเนื้อเรื่องและตัวละครเกมสิบสองหางออนไลน์เป็นหนังสือการ์ตูนออนไลน์ชื่อ "12 หางออนไลน์ - ปฐมบทแห่ง 12 หาง" และเปิดให้อ่านโดยไม่คิดค่าบริการ บทแรกเป็นเรื่องราวของหมาป่ากับแกะ มีจำนวน 540 หน้าตามที่ทำสัญญากันไว้ ส่วนบทต่อ ๆ ไปกำลังดำเนินโครงการ โดยกำหนดว่าจะนำเสนอตัวละครบทละสองตัว